《燕京杂咏三首 其二》
清代·陈学洙

帝城高接太微垣，龙虎蟠回势欲鶱。关镇居庸当北面，河流沧海抱中原。

葡萄翠色来安邑，騄駬花鬃出大宛。正是金舆巡幸后，九重无事只临轩。

作者简介：（1638—1719）清江苏长洲人，字左原。康熙二十三年举人。性情笃厚，守节操极严。工诗文，其古诗古朴深秀，近体意致淡荡。有《西田诗集》、《响山夕集》。